b'\n_START_ARTICLE_\nKipt\xc5\xa1akit\n_START_PARAGRAPH_\nKipt\xc5\xa1akit olivat muinainen turkinsukuinen kansa. L\xc3\xa4ntisi\xc3\xa4 kipt\xc5\xa1akkeja on kutsuttu my\xc3\xb6s kumaaneiksi._NEWLINE_Kipt\xc5\xa1akit olivat alkuaan Irty\xc5\xa1-joen alueelta. He valtasivat etel\xc3\xa4isen Ven\xc3\xa4j\xc3\xa4n 900-luvulla ja perustivat paimentolaisvaltion Mustanmeren aroille. He valloittivat my\xc3\xb6s Moldovan, Valakian ja osan Transilvaniaa 1000-luvulla ja tekiv\xc3\xa4t n\xc3\xa4ilt\xc3\xa4 alueilta k\xc3\xa4sin ry\xc3\xb6st\xc3\xb6retki\xc3\xa4 Bysanttiin ja Unkarin kuningaskuntaan. Vuonna 1089 heid\xc3\xa4t voitti Unkarin kuningas Ladislaus I Pyh\xc3\xa4, 1100-luvulla Kiovan Ven\xc3\xa4j\xc3\xa4n ruhtinas Vladimir Monomah ja lopullisesti Mongolivaltakunta 1241. Mongolivaltakunnan hajoamisen j\xc3\xa4lkeen kipt\xc5\xa1akit olivat osa Kultaista ordaa, jota onkin kutsuttu my\xc3\xb6s kipt\xc5\xa1akkien kaanikunnaksi. Mamelukkien ensimm\xc3\xa4isen dynastian j\xc3\xa4senet olivat kipt\xc5\xa1akkeja._NEWLINE_Turkkilaisten kielten luoteishaara on nimetty kipt\xc5\xa1akkien mukaan. Kipt\xc5\xa1akit muodostavat osittain useiden tataariv\xc3\xa4est\xc3\xb6jen esi-is\xc3\xa4t.'